ตลท. เผยเกณฑ์ silent period หุ้นเพิ่มทุนมีผลกำหนดใช้ 6 พ.ค.นี้
ตลท. เผยเกณฑ์ silent period สำหรับหุ้นเพิ่มทุนมีผลกำหนดใช้ 6 พ.ค.นี้
30 เม.ย. 2558

นายสุภกิจ จิระประดิษฐกุล รองผู้จัดการ ตลาดหลักทรัพย์แห่งประเทศไทย (ตลท.) เปิดเผยว่า ตามที่คณะกรรมการตลาดหลักทรัพย์ฯ เมื่อ 17 ก.พ. 2558 ได้อนุมัติเกณฑ์ระยะเวลาห้ามขาย (silent period) สำหรับผู้ที่ได้รับการจัดสรรหุ้นแบบการเสนอขายในวงจำกัด (private placement: PP) ในราคาต่ำกว่า 90% ของราคาตลาด (ราคาตลาดหมายถึงราคาเฉลี่ยของหุ้นย้อนหลัง 7-15 วันติดต่อกันก่อนวันแรกที่เสนอขาย PP)
ทั้งนี้ ห้ามผู้ลงทุนที่ได้รับการจัดสรรหุ้นแบบ PP ดังกล่าวขายหุ้นเป็นเวลา 1 ปี และจะสามารถขายหุ้นได้ 25% ของจำนวนหุ้นที่ติดเงื่อนไขในการห้ามขายเมื่อพ้นระยะเวลา 6 เดือนแรก ซึ่งเป็นหลักการเดียวกับ silent period ของหุ้น IPO โดยเกณฑ์ดังกล่าวได้ผ่านความเห็นชอบจากคณะกรรมการกำกับหลักทรัพย์และตลาดหลักทรัพย์ (ก.ล.ต.) และจะเริ่มมีผลบังคับใช้ 6 พ.ค.58 เป็นต้นไป